Tiener verdrink in swembad(Argieffoto: Unsplash) ’n Seun, vermoedelik 13 jaar oud, het Sondagmiddag in ’n openbare swembad in Meyerton, Gauteng, verdrink. Ineke van Huyssteen, woordvoerder van ER24, sê lewensredders het tot kort voor 13:30 by paramedici se aankoms by die swembad mond-tot-mond-asemhaling op die seun toegepas. Paramedici het die behandeling tevergeefs voortgesit voordat die seun dood verklaar is. Die omstandighede rakende die seun se verdrinking is nie in dié stadium duidelik nie. Die polisie was op die toneel om ondersoek in te stel.